આદર્શ નેતા માટેનો આ અતિ આવશ્‍યક સંકલ્‍પ મંત્ર છે. સાથીઓને સ્‍પષ્‍ટ કરો કે જો તેઓ પૂરેપૂરી પ્રામાણિકતા અને લગનથી કામ કરશે તો તમે તેમની સુખાકારી માટે બધું જ કરી છૂટશો. આ કંઇ માત્ર મોઢેથી કહેવાની વાત નથી. તમારા રોજબરોજના વાણી-વર્તનથી અને નિર્ણયોથી આવી ભાવના કેળવવી પડશે. યાદ રાખો કે અસત્યથી અમુક માણસોને થોડા સમય માટે મૂર્ખ બનાવી શકાય છે. તમે બધાને હંમેશ માટે ભ્રમમાં રાખી શકતા નથી.